sagorsarker/bangla-wikipedia huggingface dataset:
গাড়িদহ ইউনিয়ন

গাড়ীদহ ইউনিয়ন বাংলাদেশের বগুড়া জেলার একটি প্রশাসনিক এলাকা। ইউনিয়নটিকে প্রশাসনিকভাবে ২নং গাড়ীদহ ইউনিয়ন ডাকা হয়। বিগত বিএনপি সরকারের শেষ সময়ে এটিকে মডেল ইউনিয়নে পরিণত করা হয়। গাড়িদহ নামে ইউনিয়ন হলেও এর পরিষদ ভবন মূলত চন্ডিজান ও বাংড়া গ্রামের মাঝ বরাবর অবস্থিত।এটি করতোয়া নদীর তীরে অবস্থিত। নদীটি কানুপুর হতে রামনগন, কালশীমাটি, বাংড়া, গাড়ীদহ, জুয়ানপুর, চন্ডিজান, মহিপুর, চকপাথালিয়া, ফুৃলবাড়ী, জয়নগর,কাফুরা হয়ে রণবীরবালা পর্যন্ত বিস্তৃত।
শিল্প সমৃদ্ধ ইউনিয়ন এটি। এখানে রয়েছে "পল্লী উন্নয়ন একাডেমী" নামক প্রতিষ্ঠান যা বাংলাদেশের সবচেয়ে বড় উন্নয়নমূলক প্রতিষ্ঠান। রয়েছে সরকারি ডেইরি ফার্ম, মুক্তিযোদ্ধা কমপ্লেক্স ভবন, খেলার মাঠ সহ অসংখ্য শিক্ষা প্রতিষ্ঠান। রয়েছে শিল্পকারখানা সহ উল্লেখযোগ্য প্রতিষ্ঠান।
২নং গাড়ীদহ ইউনিয়ন, রাজশাহী বিভাগের বগুড়া জেলার শেরপুর উপজেলার অন্তর্গত একটি ইউনিয়ন। এর আয়তন ২৪.৮৯ বর্গকিমি।
৯টি ওয়ার্ড, ২৩টি মোজা, ২৯টি গ্রাম এবং ৯২টি পাড়া নিয়ে গাড়ীদহ ইউনিয়ন গঠিত।
১জন চেয়ারম্যান, ১জন সচিব এবং ১৩জন সদস্য (৯জন পুরুষ এবং ৩জন সংরক্ষিত মহিলা সদস্য) নিয়ে গাড়ীদহ ইউনিয়ন প্রশাসন গঠিত। এছাড়াও ইউনিয়নের ৯জন নিজস্ব গ্রাম পুলিশ রয়েছে। ইউনিয়ন সচিব স্থায়ীভাবে নিয়োগপ্রাপ্ত, অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।
গাড়ীদহ ইউনিয়নে ৫টি কলেজ, ৪টি উচ্চ বিদ্যালয়, ৯টি সরকারী প্রাথমিক বিদ্যালয়, ৪টি রেজিষ্ট্রি প্রাথমিক বিদ্যালয় সহ ১৪টি মাদ্রাসা রয়েছে।
শেরপুর উপজেলা পরিষদ হতে দিকে ৪ কি: মি: পূর্ব-উত্তরে অবস্থিত গাড়ীদহ ইউনিয়ন পরিষদ। শেরপুর বাসস্ট্যান্ড এলাকা থেকে বেবি ট্যাক্সি, অটোরিক্সা, ভ্যান, সিএনজি ইত্যাদি যানবাহন দিয়ে সরাসরি ইউনিয়ন পরিষদে যাতায়াত করা যায়।
গাড়ীদহ ইউনিয়নে ১২টি ঈদগাহ মাঠ, ৮১টি মসজিদ, ২টি মন্দির রয়েছে। এছাড়াও ১৩টি কবরস্থান, ১৪৬টি পুকুর এবং করতোয়া নদী রয়েছে। ইউনিয়ন ডিজিটাল সেন্টারে নানা ধরনের আধুনিক সেবা সহ জন্ম নিবন্ধন, মৃত্যু নিবন্ধন রেজিস্ট্রি করা হয়।
কুসুম্বী ইউনিয়ন

১নং কুসুম্বী ইউনিয়ন, রাজশাহী বিভাগের বগুড়া জেলার শেরপুর উপজেলার অন্তর্গত একটি ইউনিয়ন। এর আয়তন ১৫ বর্গকিমি।
৯টি ওয়ার্ড, ৩৫টি মোজা এবং ৪৮টি গ্রাম নিয়ে কুসুম্বী ইউনিয়ন গঠিত। 
কুসুম্বী ইউনিয়নের গ্রামসমূহ হচ্ছে-
০১জন চেয়ারম্যান, ০১জন সচিব এবং ১৩জন সদস্য ( ০৯জন পুরুষ এবং ০৩জন সংরক্ষিত মহিলা সদস্য ) নিয়ে কুসুম্বী ইউনিয়ন প্রশাসন গঠিত। এছাড়াও ইউনিয়নের নিজস্ব গ্রাম পুলিশ রয়েছে। ইউনিয়ন সচিব স্থায়ীভাবে নিয়োগপ্রাপ্ত, অন্যদিকে প্রতি ৫ বছর অন্তর স্থানীয় সরকার নির্বাচনের মাধ্যমে চেয়ারম্যান এবং সদস্যবৃন্দ নির্বাচিত হয়।
কুসুম্বী ইউনিয়নের স্থায়ী অধিবাসীর সংখ্যা ৩৯,৮৫০ জন। মোট জনসংখ্যার ১৯,২৫২ জন পুরুষ এবং ২০,৫৪৮ জন মহিলা। এই ইউনিয়নে পরিবার রয়েছে মোট ৫,৬৬৩ টি, তন্মধ্যে ৫৯৫ টি পরিবার ভূমিহীন।
এছাড়াও ৪,১১১ টি মুসলিম পরিবার, ৪৭২ টি হিন্দু পরিবার এবং ২৮০ টি অন্যান্য ধর্মাবলম্বী পরিবার বসবাস করে।
কুসুম্বী ইউনিয়নে শিক্ষার হার শতকরা ৭৫ ভাগ। এখানে ১টি কলেজ, ৪টি উচ্চ বিদ্যালয়, ১১টি সরকারী প্রাথমিক বিদ্যালয়,২টি স্বতন্ত্র ইবতেদায়ি মাদরাসাসহ ৩টি মাদ্রাসা রয়েছে।
এই ইউনিয়নে ২টি সাপ্তাহিক হাট সহ ১টি স্থানীয় বাজার বিদ্যমান।
কুসুম্বী ইউনিয়নে ১টি ইউনিয়ন স্বাস্থ্য ও পরিবার কল্যাণ কেন্দ্র, রয়েছে। সেবা কেন্দ্রটি ইউনিয়ন পরিষদের ৫০০ গজ উত্তরে অবস্থিত। এটি কুসুম্বী ইউনিয়নের জনসাধারণের চিকিৎসা সেবা প্রদানের অন্যতম কেন্দ্রবিন্দু। এখানে চিকিৎসকগন নিয়মিত জনসাধারনকে সেবা স্বাস্থ্য প্রদান করে থাকেন। ঔষধ মজুদ থাকা সাপেক্ষে গরীব রোগী, মা ও শিশুদের বিনামূল্যে ঔষধ সরবরাহ করা হয়।
তৎকালীন সময়ে, এদেশে হিন্দু রাজা-বাদশারা শাসন এবং রাজত্ব করতো। তারা বাংলাদেশের বিভিন্ন জেলায় তাদের রাজবাড়ী এবং মঠ স্থাপন করেন। তার মধ্যে বগুড়া জেলার শেরপুর উপজেলার ১নং কুসুম্বী ইউনিয়ন এর ৬নং ওয়ার্ডের জামুর গ্রামে একটি মঠ অবস্থিত । এখানে একটি রাজবাড়ী ছিল, বর্তমানে সেই রাজবাড়ীর সামান্য ভিটা বিদ্যমান আছে। ইউনিয়ন এর দর্শনীয় স্থান হিসেবে এই মঠই উল্লেখযোগ্য।
শেরপুর উপজেলা পরিষদ হতে দিকে ৮ কি: মি: দূরে অবস্থিত কুসুম্বী ইউনিয়ন পরিষদ। শেরপুর বাসস্ট্যান্ড এলাকা থেকে বেবি ট্যাক্সি, অটোরিক্সা, ভ্যান, সিএনজি ইত্যাদি যানবাহন দিয়ে সরাসরি ইউনিয়ন পরিষদে যাতায়াত করা যায়।
কুসুম্বী ইউনিয়নে ১২ টি ঈদগাহ মাঠ, ৫৬ টি মসজিদ, ১ টি মন্দির রয়েছে। এছাড়াও ২টি কবরস্থান এবং ৯টি খোয়াড় রয়েছে। ইউনিয়ন ডিজিটাল সেন্টারে নানা ধরনের আধুনিক সেবা সহ জন্ম নিবন্ধন, মৃত্যু নিবন্ধনের রেজিস্ট্রি করা হয়।
মহামনা এক্সপ্রেস

মহামনা এক্সপ্রেস ভারতীয় রেলের একটি সুপারফাস্ট এক্সপ্রেস ট্রেন যা উত্তরপ্রদেশের বারানসি জংশন থেকে নতুন দিল্লী পর্যন্ত পরিসেবা প্রদান করে।
২০১৬ সালের ২২ জানুয়ারি তারিখে ভারতের প্রধানমন্ত্রী নরেন্দ্র মোদী এই ট্রেনটির উদ্বোধন করেন।
৯ম জাতীয় চলচ্চিত্র পুরস্কার (বাংলাদেশ)

৯ম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৯ম আয়োজন; যা ১৯৮৪ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর "ভাত দে" শ্রেষ্ঠ চলচ্চিত্রসহ ৯টি বিভাগে পুরস্কার লাভ করে। এছাড়া "চন্দ্রনাথ" ৫টি, এবং "সখিনার যুদ্ধ", "মহানায়ক", "নয়নের আলো", ও "অভিযান" ১টি করে পুরস্কার লাভ করে। এছাড়া মোরশেদুল ইসলাম পরিচালিত "আগামী" শ্রেষ্ঠ স্বল্পদৈর্ঘ্য চলচ্চিত্রের পুরস্কার লাভ করে।
২৮ ডিসেম্বর, ১৯৮৫ সালে ওসমানী স্মৃতি মিলনায়তনে আয়োজিত এক অনুষ্ঠানের মাধ্যমে পুরস্কার বিতরণ করেন তৎকালীন তথ্যমন্ত্রী মোঃ মোয়াজ্জেম হোসেন। এই বছর মোট ১৯টি বিভাগে পুরস্কার প্রদান করা হয়।
এই বছর "ভাত দে" চলচ্চিত্রের জন্য দ্বিতীয়বারে মত শ্রেষ্ঠ পরিচালক, শ্রেষ্ঠ চিত্রনাট্যকার ও শ্রেষ্ঠ সংলাপ রচয়িতা বিভাগে তিনটি পুরস্কার জিতেন আমজাদ হোসেন। রাজ্জাক চতুর্থবারের মত শ্রেষ্ঠ অভিনেতার পুরস্কার লাভ করেন। শাবানা এই বছর টানা চতুর্থবারের মত শ্রেষ্ঠ অভিনেত্রীর পুরস্কার লাভ করেন। আনোয়ারা তৃতীয়বারের মত শ্রেষ্ঠ পার্শ্বচরিত্রে অভিনেত্রী বিভাগে পুরস্কার লাভ করেন। সাবিনা ইয়াসমিন পঞ্চমবারের মত শ্রেষ্ঠ নারী কণ্ঠশিল্পী বিভাগে পুরস্কৃত হন।
নেমেসিস (বাংলাদেশী ব্যান্ড)

নেমেসিস (Nemesis) ১৯৯৯ সালে গঠিত বাংলাদেশের একটি অলটারনেটিভ রক ব্যান্ড। এই ব্যান্ডের তিনটি স্টুডিও অ্যালবাম আছে। ২০১১ সালে বের হওয়া তাঁদের দ্বিতীয় অ্যালবাম শিরোনাম "তৃতীয় যাত্রা" এবং ২০১৭ সালে বের হয় তাদের তৃতীয় অ্যালবাম শিরোনাম "গণজোয়ার"
তাঁদের গাওয়া মৃত্যুছায়া(২০১০) গানটি রেডিও ফুর্তি ২০১০ সালের সেরা গানের তালিকায় লিপিবদ্ধ হয়।
নেমেসিস ৬ বছর পরে তাঁদের দ্বিতীয় এ্যালবাম "তৃতীয় যাত্রা" মুক্তি দেন। প্রথম গান "কবে" প্রথমে বিভিন্ন রেডিও স্টেশনে ২০১১ সালে প্রকাশিত হয়। স্টুডিও বাংগির প্রযোজনায় নভেম্বরে এই গানের মিউজিক ভিডিও বের হয়। এই এ্যালবাম ২৩শে নভেম্বর বেইলি রোডে ক্যাফে ৩৩ এ মুক্তি দেওয়া হয়। তৃতীয় যাত্রা ২০১১ সালে সমলোচক ও জনপ্রিয়তা দুই বিভাগেই সেরা ব্যান্ড পুরস্কারের জন্য মনোনীত হন। তাঁদের গান "কবে"-এর মিউজিক ভিডিও সিটিসেল চ্যানেল আই মিউজিক এওয়ার্ডের সেরা ভিডিও-এর জন্য মনোনীত হয়।
২০১২ এর মাঝামাঝি, মাহের খান ধর্মের প্রতি অাকৃষ্ট হয়ে গানের জগৎ ছেড়ে দেন   ও ওমাইর খান ব্যক্তিগত কারণে নেমেসিস ছাড়েন। ভক্তরা এই খবর শুনে ব্যথিত হয়। মাইলসের মানাম আহমেদের দুই পুত্র জেরিফ আহমেদ এবং জেহীন আহমেদ নেমেসিসের নতুন সদস্য হন।
নেমেসিস বিভিন্ন দাতব্য শোতে অংশ নেয়। উল্লেখযোগ্য কনসার্টগুলোর মধ্যে আছে, গুলশান ইয়ুথ ক্লাবে ২০০৮ সালে 'সে নো টু ড্রাগ' কনসার্ট, ২০০৯ সালে ধানমন্ডি এম্ফিথিয়েটারে 'সেইভ দ্যা চিলড্রেন' ও 'স্ট্যান্ড আপ এগেইন্সট পোভার্টি' কনসার্ট, ২০১০ সালে আর্মি স্টেডিয়ামে 'ভোট ফর সুন্দরবন' কনসার্ট। তাঁরা বাংলাদেশ ইন্টারন্যাশনাল রিকভারি ডেভেলপমেন্ট সংস্থার আয়োজনে পথশিশুদের জন্য একটা কনসার্ট করেন। সেই প্রোগ্রামের অর্ধেক অর্থ সাভার ভবন ধ্বসে ক্ষতিগ্রস্থদের দেওয়া হয়।
অন্ধ্রপ্রদেশের জেলার তালিকা

অন্ধ্রপ্রদেশ হল ভারতের ২৯টি রাজ্যের অন্যতম। এই রাজ্যে মোট ১৩টি জেলা রয়েছে। অনন্তপুর জেলা এই রাজ্যের বৃহত্তম এবং শ্রীকাকুলাম জেলা এই রাজ্যের ক্ষুদ্রতম জেলা। এই জেলাগুলি রাজ্যের দুটি অঞ্চলের মধ্যে বিন্যস্ত। এই অঞ্চলদুটি হল উপকূলীয় অন্ধ্র ও রায়ালসীমা।
Source: Andhra Pradesh State Portal
দুর্জন সিংহ দেব

দুর্জন সিংহ দেব মল্লভূমের ৫৩তম রাজা ছিলেন।তাঁর শাসনকাল ছিল ১৬৮২ থেকে ১৭০২ অবদি
বীর সিংহ দেবের পুত্র দুর্জন সিংহ দেব তাঁর পিতার বিপরীত ছিলেন। তিনি খুব নম্র চরিত্রের ছিলেন। তিনি যুক্তিযুক্ত, দয়ালু এবং ধার্মিক ছিলেন। তাঁর সময়কালে বেশ কয়েকজন পর্তুগিজ, ফরাসী, ব্রিটিশ ব্যবসায়ী মল্লভূমে এসেছিল। তিনি একদিকে বৈষ্ণব ভক্ত এবং অন্যদিকে একজন মহান যোদ্ধা ছিলেন।
১৬৯৪ সালে রাজা দুর্জন সিংহ দেব একরত্ন মদনমোহন মন্দিরটি নির্মাণ করেন।বক্রাকার কার্নিশ ও একটি বর্গাকার সমতল ছাদ ওয়ালা ভবন যেটির মাথার উপরে চূড়া আছে।
ভোগ শ্রীনিবাস

ভোগ শ্রীনিবাস হল ভারতের অন্ধ্রপ্রদেশ রাজ্যের তিরুমালা বেঙ্কটেশ্বর মন্দিরের প্রধান দেবতা (‘ধ্রুব বেরা’) বেঙ্কটেশ্বরের একটি রৌপ্যনির্মিত প্রতিমূর্তি। এই বিগ্রহটি মনবলপ্পেরুমল বা কৌতুক বেরা নামেও পরিচিত। এই বিগ্রহটিতে দৈনিক ‘অভিষেকম্‌’ অনুষ্ঠান (তোমল সেবার অঙ্গ হিসেবে) এবং দৈনিক একান্ত সেবা অনুষ্ঠান আয়োজিত হয়। ভক্তরা বিশ্বাস করেন, এই বিগ্রহে ধ্রুব বেরার নির্যাস রয়েছে এবং এই বিগ্রহ ভক্তদের ইচ্ছা পূরণ করেন।
৬১৪ খ্রিস্টাব্দে পল্লব রানি সামাবাই (যিনি কদবন-পেরুনদেবী নামেও পরিচিত) মন্দিরে এই বিগ্রহটি প্রতিষ্ঠা করেছিলেন। সামাবাই মন্দিরকে ভূসম্পত্তি ও সোনাও দান করেছিলেন। এই বিগ্রহটি ধ্রুব বেরার একটি যথাযথ প্রতিরূপ। শুধুমাত্র এই বিগ্রহে শঙ্খ ও চক্রদুটি স্থায়ী। বিগ্রহের ‘পীঠমে’ (বেদী) দেবতার পায়ের নিচে একটি যন্ত্র রয়েছে। এই যন্ত্রটিতে দুটি পরস্পর-বিরোধী অভিমুখে স্থাপিত সমবাহু ত্রিভুজ দেখা যায়। একটি রেশমি সুতোর মাধ্যমে এই বিগ্রহটি ধ্রুব বেরার সঙ্গে স্থায়ীভাবে বদ্ধ আছে। বিগ্রহটিকে যখন ধ্রুব বেরার প্রতিনিধি করে গর্ভগৃহের বাইরে আনা হয়, তখনও সুতোটি আটকানো থাকে। এর পর সেটিকে আবার সোনা দিয়ে আটকানো হয়।
"অভিষেকম্‌": ধ্রুব বেরা বিগ্রহে প্রতি শুক্রবার অভিষেকম্‌ করা হয়। কিন্তু ভোগ শ্রীনিবাস বিগ্রহে প্রতিদিন অভিষেকম্‌ আয়োজিত হয়।
"একান্ত সেবা": এই সেবার সময় ভোগ শ্রীনিবাস বিগ্রহটিকে শয়ন মণ্ডপমে একটি রুপোর দোলনায় স্থাপন করা হয়। বিগ্রহে চন্দন লেপন করা হয় এবং নৈবেদ্যম্‌ উৎসর্গ করা হয়। ‘ধনুর্মাসে’র সময় এই সেবাটি ভোগ শ্রীনিবাসের পরিবর্তে কৃষ্ণ বিগ্রহে করা হয়।
"সহস্র কলসাভিষেকম্‌": এই সেবার সময় এক হাজারটি রুপোর পাত্রে ‘পরিমল তীর্থম্‌’ (চন্দনমিশ্রিত পরিশ্রুত জল) দিয়ে ভোগ শ্রীনিবাস ও অন্যান্য মূর্তির অভিষেক করা হয়।
"অক্ষতারোপণ" সেবাটি আয়োজিত হয় ভোগ শ্রীনিবাস বিগ্রহটিকে ‘বঙ্গারু বাকিলি’র (স্বর্ণদ্বার) বাইরে নিয়ে এসে।
পাঞ্জাব, ভারতের জেলার তালিকা

পাঞ্জাব ভারতের ২৯টি রাজ্যের অন্যতম। পাঞ্জাবের মোট জনসংখ্যা ২.৭৭ কোটি এবং জনঘনত্ব প্রতি বর্গ কিলোমিটারে ৫৫১ জন।
এই রাজ্যেরর জেলা সংখ্যা ২০টি।
খুলনা সরকারি মডেল স্কুল এন্ড কলেজ

খুলনা সরকারি মডেল স্কুল অ্যান্ড কলেজ বাংলাদেশের খুলনায় বয়রাতে অবস্থিত একটি সরকারি শিক্ষাপ্রতিষ্ঠান। ২০০৭ সালে এটি প্রতিষ্ঠিত হয়। এখানে মাধ্যমিক ও উচ্চমাধ্যমিক ছাত্রছাত্রীদের পাঠদান করে থাকে।
বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষাপ্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।
২০০৭ সালে খুলনা শহরের বয়রা এলাকায় জলিল সরণির উত্তর পাশে সরকারি ২ একর জমির উপর খুলনা সরকারি মডেল স্কুল অ্যান্ড কলেজ স্থাপিত হয়। ড. মোল্লা জালাল উদ্দিন ২০০৭ সালের ১২ এপ্রিল এ প্রতিষ্ঠানটির প্রথম অধ্যক্ষ হিসেবে যোগদান করেন। ২০০৭ সালের ০২ জুলাই থেকে শিক্ষা মন্ত্রণালয় কর্তৃক পর্যায়ক্রমে শিক্ষক ও কর্মচারীদের নিয়োগ দেয়া হয়। ২০০৭-২০০৮ শিক্ষাবর্ষে উচ্চমাধ্যমিক শ্রেণির ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেণির শিক্ষা কার্যক্রম শুরু হয়।
খুলনা সরকারি মডেল স্কুল অ্যান্ড কলেজ এর একাডেমিক ভবনটি পাঁচ তলা চতুর্ভুজ আকৃতির। ভবনটিতে পাঁচটি ফ্লোর মিলে মোট ৭৬,১১২ বর্গফুট স্পেস রয়েছে। এতে ৭৫টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ছাত্র ও ছাত্রীদের জন্য পৃথক দুইটি ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান ও সামনের দিকে খোলা মাঠ রয়েছে। কলেজের বিদ্যুৎ সরবরাহকে গতিশীল রাখার লক্ষ্যে এখানে ২৫০ কেভিএ ক্ষমতাসম্পন্ন বৈদ্যুতিক সাব-স্টেশন নির্মিত হয়েছে। এছাড়াও আছে ২০০ কেভিএ ক্ষমতা সম্পন্ন একটি জেনারেটর। সার্বিক নিরাপত্তার জন্য চারদিকে সুউচ্চ প্রাচীর ঘেরা কলেজটিতে আরও আছে অভিভাবক শেড, সাইকেল গ্যারেজ এবং একাডেমিক ভবন সংলগ্ন অধ্যক্ষের জন্য আধুনিকমানের ডুপ্লেক্স বাসভবন। কলেজের মূল ভবনের সামনে আছে একটি শহীদ মিনার ও নান্দনিক পতাকা স্ট্যান্ড।
এই কলেজে এস.এস.সি পরীক্ষার ফলাফলের ভিত্তিতে একাদশ শ্রেণিতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ.এস.সি) কার্যক্রম যশোর মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।
বোল্ড

বোল্ড বিশ্বের অন্যতম জনপ্রিয় খেলা ক্রিকেটে ব্যাটসম্যানকে আউট করার এক ধরনের পদ্ধতি ও পরিভাষাবিশেষ। ক্রিকেটের আইনের ৩০নং ধারা অনুযায়ী এ ধরনের আউটের বিষয়ে বর্ণিত রয়েছে।
একজন বোলার কর্তৃক নিক্ষিপ্ত বলে ব্যাটসম্যানের পেছনে রক্ষিত উইকেটে আঘাত হানলে তিনি বোল্ড হবেন। ঐ বলে ব্যাট, গ্লাভস অথবা ব্যাটসম্যানের কোন অংশ স্পর্শ করেছে কি-না তা মুখ্য বিষয় নয়। তবে, অন্য কোন খেলোয়াড় বা আম্পায়ার কর্তৃক উইকেটে আঘাত হানলে তা যাচাইকৃত হতে হবে। ব্যাটসম্যানকে আউট করার এটি মোক্ষম উপায়বিশেষ। সেজন্য বোলারকে আউট অনুমোদনের জন্য আম্পায়ারের কাছে আবেদন করতে হয় না। ব্যাটসম্যান যদি বোল্ড হন তাহলে সাধারণতঃ তিনি স্বেচ্ছায় মাঠ ছেড়ে চলে যান।
নো বল, ওয়াইড বা ডেড বলে ব্যাটসম্যান আউট হবেন না। কিন্তু ওয়াইড বলে স্ট্যাম্পড হতে পারেন।
আউটের অন্য উপায়ে ব্যাটসম্যানকে বোল্ড দেখানো হয়ে থাকে। যেমন: বল স্ট্যাম্প বরাবর পিচে পড়লে ব্যাটসম্যানের প্যাডে লাগলে তিনি এলবিডব্লিউ হবেন। কটের পর বোল্ড দ্বিতীয় সর্বাধিক সাধারণ পর্যায়। যদি একজন ব্যাটসম্যান বোল্ড হন, তাহলে আউট করার সমূদয় কৃতিত্ব বোলারকে দেয়া হয়।
ঠাকুরগাঁও বিমানবন্দর

ঠাকুরগাঁও বিমানবন্দর বাংলাদেশের ঠাকুরগাঁও জেলার মাদারগঞ্জে অবস্থিত একটি বিমানবন্দর। এটি সরকারি ও সামরিক কাজে ব্যবহৃত হয়।
বিমানবন্দরটি ১৯৪০ সালে ৫৫০ একর জমির উপর প্রতিষ্ঠিত হয়। ১৯৬৫ সালে ভারত-পাক যুদ্ধের সময় ভারতীয় বিমান বাহিনী এখানে হামলা চালালে বিমানবন্দরের রানওয়েটি ব্যাপকভাবে ক্ষতিগ্রস্ত হয়।
এই বিমানবন্দরটি ১৯৭৭ সালে সংস্কার করা হয়, ও কয়েক বছর এখানে কিছু বাণিজ্যিক ফ্লাইট পরিচালিত হয়। আগ্রহের অভাব এবং যাত্রী সংখ্যা কমে যাওয়ার কারণে বিমানবন্দরের কার্যক্রম থেমে যায় এবং ১৯৮০ সালে পরিত্যক্ত হয়। বিমানবন্দরটি বর্তমানে চালু নেই ও এখানে কোন বাণিজ্যিক বিমান চলাচল করে না।
অমৃতসর জেলা

অমৃতসর জেলা () উত্তর ভারতীয় রাজ্য পাঞ্জাবের ২২টি জেলার সর্বপ্রধান। অমৃতসর এই জেলার সদরদপ্তর।
২০১১ জনগণনা অনুসারে অমৃতসর জেলা পাঞ্জাবের লুধিয়ানার পর সর্বাধিক জনসংখ্যা বিশিষ্ট জেলা।
অমৃতসরের একটি অর্ধ-শুষ্ক জলবায়ু রয়েছে, উত্তর-পশ্চিম ভারতের সাধারণ এবং চারটি ঋতুর অভিজ্ঞতা রয়েছে প্রাথমিকভাবে: শীতের ঋতু (ডিসেম্বর থেকে মার্চ, যখন তাপমাত্রা -এ নেমে যেতে পারে), গ্রীষ্মকাল (এপ্রিল থেকে জুন) যেখানে তাপমাত্রা -এ পৌঁছাতে পারে, বর্ষা ঋতু (জুলাই থেকে সেপ্টেম্বর) এবং বর্ষা-পরবর্তী ঋতু (অক্টোবর থেকে নভেম্বর)।বার্ষিক বৃষ্টিপাত প্রায় । সর্বনিম্ন রেকর্ড করা তাপমাত্রা হল , ৯ ডিসেম্বর ১৯৯৬ তারিখে রেকর্ড করা হয়েছিল এবং সর্বোচ্চ তাপমাত্রা, , ৯ জুন 1995 এ রেকর্ড করা হয়েছিল। শহরের অফিসিয়াল আবহাওয়া কেন্দ্র হল রাজাসাঁসির সিভিল এরোড্রম।এখানকার আবহাওয়ার রেকর্ড ১৫ নভেম্বর ১৯৪৭ সালের।
অমৃতসর জেলার পাকিস্তানি পাঞ্জাবের লাহোর, কাসুর, শেখুপুরার রাভি নদীর তরন তারান জেলার দক্ষিণে সুতলজ নদীর ধারে, বিয়াস নদী বরাবর কাপুরথালা জেলা এবং উত্তরে গুরুদাসপুর জেলার সাথে সীমানা আছে।
২০১১ সালের আদমশুমারি অনুসারে অমৃতসর জেলায় চারটি তহসিল রয়েছে।
5 মাজিঠা 6 লোপোকে চোগাওয়ানে
প্রথম ফুয়াদ

প্রথম ফুয়াদ ( "Fu’ād al-Awwal"; ২৬ মার্চ ১৮৬৮ - ২৮ এপ্রিল ১৯৩৬) ছিলেন মিশর ও সুদানের সুলতান ও পরবর্তীকালে বাদশাহ। তিনি মিশর ও সুদানের মুহাম্মদ আলি রাজবংশীয় শাসকদের মধ্যে নবম। তাঁর বড় ভাই সুলতান হুসাইন কামেলের উত্তরসূরি হিসেবে ১৯১৭ সালে তিনি মিশরের সুলতান হন। ১৯২২ সালে যুক্তরাজ্য মিশরের স্বাধীনতাকে স্বীকৃতি দেয়ার পর তিনি সুলতানের বদলে বাদশাহ উপাধি গ্রহণ করেন।
ফুয়াদ কায়রোর গিজা প্রাসাদে জন্মগ্রহণ করেছেন। তিনি ছিলেন ইসমাইল পাশার সপ্তম পুত্র। তাঁর মা ছিলেন ফেরিয়াল কাদিন।
সুলতান হওয়ার পূর্বে ফুয়াদ কায়রো বিশ্ববিদ্যালয় প্রতিষ্ঠায় গুরুত্বপূর্ণ ভূমিকা রেখেছেন। ১৯০৮ সালে তিনি বিশ্ববিদ্যালয়ের প্রথম রেক্টর হন। ১৯১৩ সালে পদত্যাগের আগ পর্যন্ত তিনি এই দায়িত্ব পালন করেছেন। তৎকালীন বিচারমন্ত্রী হুসাইন রুশদি পাশা এসময় তাঁর স্থলাভিষিক্ত হন। ১৯১৩ সালে ফুয়াদ তাঁর নিজের জন্য আলবেনিয়ার সিংহাসন অধিকারের ব্যর্থ চেষ্টা চালান। এর এক বছর পূর্বে আলবেনিয়া উসমানীয় সাম্রাজ্যের কাছ থেকে স্বাধীনতা লাভ করেছিল। সে সময় তাঁর ভাইপো দ্বিতীয় আব্বাস হিলমি পাশা মিশর শাসন করছিলেন এবং নিজ দেশে ফুয়াদের শাসক হওয়ার সম্ভাবনা কম ছিল। এ সকল কারণে এবং মুহাম্মদ আলি রাজবংশ আলবেনীয় বংশোদ্ভূত হওয়ার কারণে ফুয়াদ আলবেনিয়ার সিংহাসন লাভের প্রচেষ্টা চালান। ১৯১৫ থেকে ১৯১৮ সাল নাগাদ ফুয়াদ ইজিপশিয়ান জিওগ্রাফিক সোসাইটির প্রেসিডেন্ট হিসেবে দায়িত্বপালন করেছেন।
১৯১৭ সালে ভাই হুসাইন কামেল মারা যাওয়ার পর ফুয়াদ মিশরের সুলতান হন। ১৯১৯ সালে মিশরের বিপ্লবের পর যুক্তরাজ্য মিশরের উপর থেকে তাদের কর্তৃত্ব তুলে নেয় এবং ১৯২২ সালের ২৮ ফেব্রুয়ারি স্বাধীনতার স্বীকৃতি দেয়। ১৯২২ সালের ১৫ মার্চ ফুয়াদ সুলতান উপাধির পরিবর্তে বাদশাহ উপাধি ধারণের আদেশ জারি করেন। ১৯৩০ সালে তিনি ১৯২৩ সালের সংবিধান বাতিল করে নতুন সংবিধান প্রণয়ন করেছিলেন। এই নতুন সংবিধানে সংসদের ক্ষমতা উপদেষ্টা মূলক ক্ষেত্রে সীমিত করা হয়। তবে ব্যাপক অসন্তোষের ফলে তিনি ১৯৩৫ সালে পূর্বের সংবিধান পুনর্বহাল করতে বাধ্য হন।
১৯২৩ সালের সংবিধানে ফুয়াদকে অনেক ক্ষমতা দেয়া হয়েছিল। তাঁকে প্রদত্ত সংসদ বিলুপ্ত করার ক্ষমতা তিনি কয়েকবার ব্যবহার করেছিলেন। তাঁর শাসনামলে রাজকীয় ইচ্ছার কারণে মন্ত্রিসভা বিলুপ্ত হয় এবং কোনো সংসদই চার বছরের মেয়াদ পূর্ণ করতে পারেনি।
ফুয়াদ তাঁর প্রথম স্ত্রী শিভাকিয়ার খানুম এফেন্দিকে ১৮৯৫ সালের ৩০ মে কায়রোর আব্বাসিয়া প্রাসাদে বিয়ে করেন। তাঁদের দুই সন্তান ছিল। তন্মধ্যে ইসমাইল ফুয়াদ শৈশবে মারা যান। অন্যজন ছিলেন কন্যা ফাওকিয়া। ১৮৯৮ সালে তাঁদের তালাক হয়।
১৯১৯ সালের ২৪ মে ফুয়াদ তাঁর দ্বিতীয় স্ত্রী নাজলি সাবরিএ কায়রোর বুস্তান প্রাসাদে বিয়ে করেন। এই দম্পতির পাঁচ সন্তান ছিল। পরবর্তী বাদশাহ প্রথম ফারুক তাঁদের মধ্যে অন্যতম।
চিনে ফুয়াদ মুসলিম লাইব্রেরি চিনা মুসলিম মা সংতিং কর্তৃক তাঁর নামে নামকরণ করা হয়েছে।
১. শিভাকিয়ার খানুম এফেন্দি (১৮৭৬-১৯৪৭)
সন্তান
২. নাজলি সাবরি (১৮৯৪-১৯৭৮)
সন্তান
ঝিনাইদহ সরকারি পলিটেকনিক ইনস্টিটিউট

ঝিনাইদহ-মাগুরা মহাসড়কের পাশে প্রতিষ্ঠানটি অবিস্থত। ঝিনাইদহ শহর হতে প্রায় ৩ কিলোমিটার দুরে এর অবস্থান।
এই প্রতিষ্ঠানটি ২০০৪ সালে প্রতিষ্ঠিত হয়েছিলো।
প্রতিষ্ঠানটিতে একটি সমৃদ্ধ গ্রন্থাগার রয়েছে যাতে প্রায় ৩০০০ বিজ্ঞান এবং টেকনোলজি বিষয়ক বিভিন্ন বই রয়েছে। নিজস্ব জেনারেটর সহ আধুনিক যন্ত্রপাতি সমৃদ্ধ পরীক্ষাগার, ফ্রি ওয়াই-ফাই, বিশুদ্ধ পানি, স্বাস্থ্য ব্যবস্থা, মসজিদ, গ্যারেজ, নিজস্ব ম্যাগাজিন, মাল্টি-মিডিয়া নেটওয়ার্ক ক্লাস রুম ও ল্যাব রয়েছে। একজন ছাত্র-ছাত্রী হিসেবে প্রতি সেমিস্টার বৃত্তি, বিশ্বব্যাংক বৃত্তি, রোভার স্কাউট, রোভার গার্লস, সামাজিক সংগঠন সহ আধুনিক সকল সুযোগ-সুবিধার ব্যবস্থা রয়েছে। প্রায় ৮০০ জন ধারণ ক্ষমতা সম্পন্ন একটি আধুনিক অডিটোরিয়াম রয়েছে।শিক্ষকদের জন্য ৮০ জন ধারণ ক্ষমতা বিশিষ্ট একটি সেমিনার কক্ষ রয়েছে। দৃষ্টি নন্দিত প্রধান গেটের উত্তর পার্শ্বে খেলাধুলার জন্য একটি প্রশস্ত মাঠ রয়েছে। দ্বিতীয় গেটের পর প্রতিষ্ঠানটির সম্মুখভাগে একটি শহীদ মিনার রয়েছে।
অমৃতসর জংশন রেলওয়ে স্টেশন

অমৃতসর জংশন ভারতীয় রাজ্য পাঞ্জাবের অমৃতসর জেলার সদর শহর অমৃতসরএ অবস্থিত।
অমৃতসর জংশন সমুদ্রপৃষ্ট থেকে উচ্চতায় অবস্থিত এবং এর নামসংক্ষেপ এএসআর (ASR)।
ভারতের একশো সর্বচ্চ বুকিং স্টেশনগুলির মধ্যে অমৃতসর অন্যতম।
জলন্ধর-ফাগওয়ারা লাইনের বৈদ্যুতিকরন সম্পন্ন হয় ২০০৩-০৪ সালে।
অকাল তখত এক্সপ্রেস

অকাল তখত এক্সপ্রেস ভারতীয় রেল কর্তৃক পরিচালিত একটি দ্রুতগামী ট্রেন, যা পূর্ব ভারতীয় শহর কলকাতা ও উত্তর ভারতীয় শহর অমৃতসরের মধ্যে সংযোগ স্থাপন করেছে। এটি একটি "সুপারফাস্ট" ট্রেন, যা গড়ে প্রতি ঘণ্টায় ৬৩ কিমি চলে। ট্রেনটিতে প্রথমশ্রেণী এসি, দ্বিতীয়শ্রেণী এসি, শয়নযান ও অনারক্ষন শ্রেণী উপলব্ধ।
অকাল তখত এক্সপ্রেস কলকাতার শিয়ালদহ থেকে রওয়ানা হয়ে পশ্চিমবঙ্গ পরিয়ে ঝাড়খণ্ড, বিহার, উত্তরপ্রদেশ, হরিয়ানা ও তারপর পাঞ্জাবে প্রবেশ করে অমৃতসর জংশন পৌছায়।
রাজশাহী সরকারি মডেল স্কুল এন্ড কলেজ

রাজশাহী সরকারি মডেল স্কুল এন্ড কলেজ বাংলাদেশের রাজশাহী শহরের কাজীহাটাতে অবস্থিত একটি শিক্ষাপ্রতিষ্ঠান। ২০০৬ সালে এটি প্রতিষ্ঠিত হয় । এখানে প্রাথমিক, মাধ্যমিক ও উচ্চমাধ্যমিক ছাত্র-ছাত্রীদের পাঠদান করে থাকে। এটিকে রাজশাহীর সবচেয়ে সেরা বিদ্যালয় হিসেবে বিবেচনা করা হয়। বিদ্যালয়টির পরিবেশ অনেক গোছালো এবং ছাত্র-ছাত্রীগণ অনেক সুশৃংখল।
১৯৯৯ সালে বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষাপ্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।
২০০৬ সালে রাজশাহী শহরের কাজীহাটা এলাকায় রাজশাহী মডেল স্কুল এন্ড কলেজ স্থাপিত হয়। প্রতিষ্ঠানটির নির্মাণ ব্যয় ৫ কোটি ১৩ লক্ষ ৮৪ হাজার টাকা। ২০০৭-২০০৮ শিক্ষাবর্ষে উচ্চমাধ্যমিক শ্রেনীর ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেনীর কার্যক্রম শুরু হয়। ২০১৩ সালে আন্ত: মন্ত্রণালয়ের সিদ্ধান্ত মোতাবেক প্রাথমিক শাখায় ছাত্র-ছাত্রীদের শিক্ষা কার্যক্রম পরিচালনা করে আসছে।
২০১৭ সালে রাজধানী ঢাকাসহ ৯ জেলার ১২টি মডেল স্কুল এন্ড কলেজ জাতীয়করণের প্রক্রিয়ায় এই প্রতিষ্ঠানটিকেও জাতীয়করণ করা হয়।
রাজশাহী সরকারি মডেল স্কুল এন্ড কলেজ এর মূল একাডেমিক ভবনটি পাঁচ তলা। এতে ৭১টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান ও সামনের দিকে খোলা মাঠ রয়েছে। ভবনের উত্তর পাশে অধ্যক্ষ মহোদয়ের জন্য দোতলা বাসভবন রয়েছে।
এই কলেজে এস.এস.সি. পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ.এস.সি.) কার্যক্রম রাজশাহী মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।
নতুন প্রযুক্তির সাথে আগামী প্রজন্মকে পরিচয় করিয়ে দিতে এবং পুঁথিগত বিদ্যাকে সুস্পষ্টভাবে উপস্থাপন করার লক্ষ্যে আধুনিক মাল্টিমিডিয়া প্রজেক্টরের মাধ্যমে বিভিন্ন বিষয়ের ক্লাসের ব্যবস্থা। এখানে ৭টি মাল্টিমিডিয়া ক্লাসরুম আছে।
মছলিপত্তনম কালামকারি

মছলিপত্তনম কালামকারি ভারতের অন্ধ্রপ্রদেশে প্রাপ্ত এক প্রকার বস্ত্র বিশেষ। এই কাপড়টিতে বিভিন্ন উদ্ভিজ্জ রঙ্গিন ব্লক চিত্রাংকন করা হয়ে থাকে। তারা এটি মুসলিম রাজপদ আলংকারিক ঝুলন্ত প্রাচীর হিসাবে ব্যবহার করে। এটি ১৯ সালের জিওগ্রাফিক্যাল ইন্ডিকেশনস অফ গুডস (রেজিস্ট্রেশন অ্যান্ড প্রোটেকশন) অ্যাক্ট, ১৯ দ্বারা হস্তশিল্প পণ্যগুলির অধীনে অন্ধ্র প্রদেশ থেকে ভৌগোলিক নির্দেশকগুলির মধ্যে একটি হিসাবে নিবন্ধিত হয়েছিল।
অন্ধ্রপ্রদেশর এবং গোলকুন্ডা কাছাকাছি কৃষ্ণ জেলায় এই নৈপুণ্যময় মছলিপত্তনম কালামকারি তৈরি করা হয় মধ্যযুগ থেকে; যার পেছনে রয়েছে মোগল সালতানাতের পৃষ্ঠপোষকতা। খ্রিস্টীয় ১৫শ শতকের একটি প্রাচীর হ্যাঙ্গার এখনও লন্ডনের ভিক্টোরিয়া মিউজিয়ামে প্রদর্শিত হচ্ছে।
কালামকারির মাচিলিপত্তনম শৈলী ভারতে উপস্থিত কালামকারির দুটি কাজের মধ্যে একটি, অন্যটি হল শ্রীকালাহস্তি শৈলী। এটি প্রধানত উদ্ভিজ্জ রঞ্জক ব্যবহার করে যা কাঠের ব্লকের সাহায্যে কাপড়ের উপর প্রয়োগ করা হয়। জিআইআর-এর অনুমোদিত ব্যবহারকারী নং - এইউ / ৩৯৬ / জিআই / ১৯ /১২ অনুসারে, মাচিলিপত্তনম কালামকারির উৎপাদন ভৌগোলিকভাবে শুধুমাত্র পেদানা শহর এবং তার পার্শ্ববর্তী গ্রামগুলি মাচিলিপত্তনম, পোলাভারাম এবং কৃষ্ণা জেলার গুদুরু মণ্ডলের কাপ্পালাদোডিতে সীমাবদ্ধ।
অবগ্রহ

অবগ্রহ বাংলা বর্ণমালার একটি বিশেষ বর্ণ বা চিহ্ন যা "ঽ" দ্বারা প্রকাশ করা হয়। সংস্কৃতে "অ" স্বরের বিলোপ চিহ্নিত করার জন্য ব্যবহৃত হতো, যেমন "শিবোঽহম্" (শিব+অহম) অর্থাৎ "আমি শিব"।
বর্তমানে এই চিহ্ন আহ্বান বা চিৎকারের সুরে স্বরবর্ণের শব্দ দীর্ঘ করার জন্য ব্যবহৃত হয়।
অবগ্রহ চিহ্নটি দেখতে অর্ধেক মাত্রা-ওয়ালা "হ" মত। তবে এর উৎস সংস্কৃত ভাষা ও ব্রাহ্মী লিপি থেকে তাই এ চিহ্ন ইংরেজি "এস" ()-এর মত দেবনাগরী "ऽ" হিসেবেই বেশি পরিচিত।
গাদোয়াল শাড়ি

গাদোয়াল শাড়ি হল ভারতের যোগুলাম্বা গাদোয়াল জেলার গাদোয়ালের তৈরি ঐতিহ্যগত শাড়ি। এই শাড়ি জরির জন্য জনপ্রিয়। এই শাড়িগুলি প্রস্তুত করা হয় খাঁটি রেশম, খাঁটি সুতো (কটন) এবং খাঁটি তসর অথবা যে কোন দুটি উপাদানের সংমিশ্রনে জরির কাজ সহকারে। এই হস্তশিল্প ভারতের ভৌগোলিক অস্তিত্বের ইঙ্গিত দেয়।
স্থানীয় তাঁতিরা এতোই প্রতিভাবান ছিল যে তাদের বোনা ফ্যাব্রিক ৫.৫ মিটার লম্বা শাড়ি দেশলাইয়ের বাক্সে ভরে রাখা যেত। গাদোয়াল শাড়ি ১৯৩০ সাল থেকে খুব জনপ্রিয় হয়েছে। এটি রেশম সুতার তৈরি শাড়ি যা সংযুক্ত সিল্ক সীমানা এবং রেশম বালিশ দিয়ে তৈরি করা হয়।
গাদোয়াল তাঁত সেন্টার আনুমানিক ১৯৪৬ সালে মরহুম রতন বাবু রাও প্রতিষ্ঠাতা করেন। এবং এটি সনাতন গাদোয়াল শাড়ি সংক্রান্ত সচেতনতা তৈরি করার জন্য সবচেয়ে বেশি পরিচিত হচ্ছে। প্রথাগত শাড়ি সংক্রান্ত সচেতনতা তৈরি করার জন্য তার দোকান সবচেয়ে বেশি বিখ্যাত হয়েছে.
গাদোয়াল শাড়ির উদ্ভব আনুমানিক ২০০বছর আগে হয়েছিল। সেই সময় অধুনা গাদোয়াল শহর ছিল একটি ছোট রাজ্যের রাজধানী যার নাম ছিল "সংস্থানম"। উক্ত রাজ্যের মহারানী, অধিলক্ষ্মী দেবাম্মা, এই গাদোয়াল শাড়ির কারিগরদের সূচিত এবং উন্নিত করেন কিছু বুননকারীর সহায়তায়। এই বুননকারীরা দেশের বিভিন্ন উপকূলবর্তী অঞ্চল থেকে গাদোয়ালে আসেন। প্রাথমিক ভাবে গাদোয়াল শাড়িকে বলা হত "মধ্যমপেটা"। যেহেতু এই শাড়ি উৎপাদন শিল্পের সম্পূর্নটাই অধুনা গাদোয়াল শহর কেন্দ্রিক তাই সময়ের সাথে সাথে এই জাতীয় শাড়ি "গাদোয়াল শাড়ি" হিসাবেই পরিচিত এবং জনপ্রিয় হয়েছে।
কামেং নদী

কামেং নদী (বা ভরলী নদী) ভারতের একটি জল-বিভাজিকা। এই নদীটির পূর্ব নাম ছিলো "ভরেলী নদী"।
কামেং নদীটি ভারত-তিব্বত সীমান্তের কাছে অরুণাচল প্রদেশের গৌরী সেন পর্বতমালার ৬ হাজার ৩০০ মিটার উচুতে অবস্থিত একটি হিমাবাহ থেকে উৎপত্তি লাভ করেছে।
কামেং নদীর দৈর্ঘ্য ২৬৪ কিলোমিটার (১৬৪ মাইল)। এই নদীটির অববাহিকা অঞ্চলের আয়তন ১১,৮৪৩ বর্গ কিলোমিটার।
১০ম জাতীয় চলচ্চিত্র পুরস্কার (বাংলাদেশ)

১০ম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১০ম আয়োজন; যা ১৯৮৫ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর শ্রেষ্ঠ চলচ্চিত্র বিভাগে কোন পুরস্কার দেওয়া হয় নি। "দহন", "মা ও ছেলে" ও "প্রেমিক" চলচ্চিত্রগুলো ৩টি এবং "রামের সুমতি" ও "তিন কন্যা" ২টি করে পুরস্কার লাভ করে।
১৮ ডিসেম্বর, ১৯৮৬ সালে ওসমানী স্মৃতি মিলনায়তনে আয়োজিত এক অনুষ্ঠানের মাধ্যমে পুরস্কার বিতরণ করেন তৎকালীন তথ্যমন্ত্রী আনোয়ার জাহিদ। এই বছর ১৯টি শাখার মধ্যে ১৩টি শাখায় পুরস্কার প্রদান করা হয়।
শেখ নিয়ামত আলী দ্বিতীয়বারের মত শ্রেষ্ঠ পরিচালক বিভাগে এই পুরস্কার অর্জন করেন। তবে আগের বার সূর্য দীঘল বাড়ী চলচ্চিত্রের জন্য তিনি মসিহউদ্দিন শাকেরের সাথে যৌথভাবে এই পুরস্কারে ভূষিত হয়েছিলেন। এছাড়া তিনি এই বছর শ্রেষ্ঠ কাহিনীকার বিভাগেও পুরস্কার লাভ করেন। প্রথম তিন বছর টানা শ্রেষ্ঠ অভিনেত্রী বিভাগে পুরস্কার লাভের পর ববিতার এটি চতুর্থ পুরস্কার। শ্রেষ্ঠ অভিনেতা বিভাগে প্রথমবারের মত এই পুরস্কার লাভ করেন আলমগীর। শ্রেষ্ঠ পার্শ্বচরিত্রে অভিনেতা ও পার্শ্বচরিত্রে অভিনেত্রী বিভাগে প্রথমবারের মত এই পুরস্কার লাভ করেন যথাক্রমে আবুল খায়ের ও রেহানা জলি। আলম খান দ্বিতীয়বারের মত শ্রেষ্ঠ সঙ্গীত পরিচালক বিভাগে পুরস্কৃত হন। সাবিনা ইয়াসমিন ষষ্ঠবারের মত শ্রেষ্ঠ নারী কণ্ঠশিল্পী বিভাগে পুরস্কার লাভ করেন।
ন্যাশনাল গ্যালারি

ন্যাশনাল গ্যালারি যুক্তরাজ্যের রাজধানী লন্ডন শহরের কেন্দ্রভাগে ওয়েস্টমিনস্টার এলাকায় ট্রাফালগার চত্বরে অবস্থিত একটি শিল্পকলা জাদুঘর ও চিত্রশালা। ১৮২৪ সালে প্রতিষ্ঠিত এই জাদুঘরটি ১৩শ শতাব্দী থেকে ১৯০০ সালের মধ্যে সৃষ্ট ২,৩০০টি চিত্রকর্মের একটি সংগ্রহশালা। চিত্রশালাটি একটি মুক্ত দাতব্য প্রতিষ্ঠান এবং সংস্কৃতি, সংবাদ প্রচারমাধ্যম এবং ক্রীড়া বিভাগের একটি অ-বিভাগীয় রাষ্ট্রীয় সংগঠন। চিত্রশালাটির সংগ্রহে এবং প্রধান সংগ্রহেও যুক্তরাজ্যের জনগণের জন্যে প্রবেশাধিকার উন্মুক্ত। জাদুঘরটি লুভ্র জাদুঘর, ব্রিটিশ মিউজিয়াম, এবং মেট্রোপলিটান মিউজিয়াম অফ আর্ট-এর পর বিশ্বের সর্বাধিক পরিদর্শিত শিল্পকলা জাদুঘর।
ইউরোপ মহাদেশীয় জাদুঘরগুলির তুলনীয়, ন্যাশনাল গ্যালারি একটি বিদ্যমান রাজকীয় বা দেশীয় শিল্প চিত্রকর্মের সংগ্রহশালা দ্বারা গঠিত হয়নি। ১৮২৪ সালে ব্রিটিশ সরকার যখন জন জুলিয়াস আঙ্গেরস্তেইন এর উত্তরাধিকারীদের থেকে, একটি বীমা সংস্থা এবং শিল্পকলার পৃষ্ঠপোষক থেকে ৩৮ টি চিত্রকর্ম কেনার মধ্যদিয়ে এটির যাত্রা শুরু হয়। প্রাথমিক ভাবে কেনার পরে গ্যালারি প্রধানত তার প্রথম পরিচালকদের দ্বারা চূড়ান্ত করা হয়েছে, এর মধ্যে উল্লেখযোগ্য হল স্যার চার্লস লক ইস্টলেক, এবং ব্যক্তিগত অনুদান দ্বারা, যা সংগ্রহের দুই তৃতীয়াংশ। ফলে সংগ্রহে এটি অনেক ইউরোপীয় জাতীয় গ্যালারীর তুলনায় আকারে ছোট হয়, কিন্তু পশ্চিমা চিত্র ভান্ডার কে বিকশিত করতে গুরুত্বপূর্ণ ভূমিকা পালন করে।
ন্যাশনাল গ্যালারির বর্তমান ভবনটি ১৮৩২ থেকে ১৮৩৮ সাল পর্যন্ত উইলিয়াম উইলকিন্স দ্বারা নকশা প্রণয়ন করা হয়। মূলত এই সময় থেকে ট্রাফালগার স্কয়ার সম্মুখের শুধুমাত্র বাইরের অংশটা অপরিবর্তিত রয়ে যায়, যেমন ভবনটি তার ইতিহাস জুড়ে খণ্ডে খণ্ডে সম্প্রসারণ করা হয়েছে।
ব্রেই ওয়্যাট

উইন্ডহ্যাম লরেন্স রোটুন্ডা (২৩ মে ১৯৮৭ - ২৪ আগস্ট ২০২৩) ছিলেন একজন আমেরিকান পেশাদার কুস্তিগির। ২০০৯ থেকে ২০২৩ সালে তার মৃত্যু পর্যন্ত তিনি ডাব্লিউডাব্লিউই-তে তার কার্যকালের জন্য সবচেয়ে বেশি পরিচিত ছিলেন, রিং নামে ব্রে ওয়াট।
রোটুন্ডা হেরমান্ডো হাই স্কুলে পড়াশোনা করেছেন, ২০০৫ সালে সেখানে সে এ অপেশাদার কুস্তি চ্যাম্পিয়নশিপ জয় লাভ করেন। ২০০৫ সালে তিনি হাই স্কুল থেকে স্নাতক লাভ করেন। তিনি ফুটবলে ডিফেনসিভ ট্যাকল এবং গার্ড হিসেবে খেলতেন। দুইটি সিজনের জন্য রোটুন্ডা কলেজ অব দ্য সিকুইয়াস এর হয়ে খেলেছেন। তিনি দ্বিতীয় বর্ষের আক্রমাণত্মক রক্ষক হিসেবে দ্বিতীয়-দল অল-আমেরিকান সম্মান অর্জন করেছেন। তিনি টোরি বিশ্ববিদ্যালয় থেকে ফুটবলে বৃত্তি লাভ করেছেন, সেখানে তিনি দুই বছরের জন্য কলেজিয়েট ফুটবল খেলেছেন তিনি কুস্তিগির হবে বলে সিদ্ধান্ত নেওয়ার পর টোরি ত্যাগ করেন।
২০০৯ সালের এপ্রিল মাসে রোটুন্ডার অ্যালেক্স রোটুন্ডো নাম ব্যবহার করে জয়ের সাথে তার ফ্লোরিডা চ্যাম্পিয়নশিপ রেসলিং (FCW) এ অভিষেক হয়।পরে তিনি তার নাম পরিবর্তন করে ডুক রোটুন্ডো রাখেন। ২০০৯ সালের জুন মাসে, রোটুন্ডা তার ছোট ভাই, বো এর সাথে দল গঠন করেন। জুলাই ২৩ এর এফসিডাব্লিউ টেলিভিশন ট্যাপিং এ, ফ্লোরিডা ট্যাগ টিম চ্যাম্পিয়নশিপ এর এক নম্বর প্রতিদ্বন্দী হওয়ার জন্য দ্য রোটুন্ডো ব্রাদারস ডুড বাস্টারসকে (ক্যাইলেন ক্রফট এবং ট্রেন্ট ব্যারেটা) পরাজিত করে। ঐ একই রাতে, তারা জাস্টিন এঙ্গেল এবং ক্রিস লোগানকে হারিয়ে ফ্লোরিডা ট্যাগ টিম চ্যাম্পিয়নশিপ জয় লাভ করে। তারা সফলভাবে ড্যাইলান ক্লেইন এবং ভ্যান্স আরচার এবং কার্ট হকিন্স এবং হেথ স্লাটারের দলকে পরাজিত করে চ্যাম্পিয়নশিপ রক্ষা করেছেন। ১৯ নভেম্বরের এফসিডাব্লিউই টেলিভিশন ট্যাপিং এ, ডুড ব্রাদারস রোটুন্ড ব্রাদারসকে হারিয়ে এফসিডাব্লিউ ট্যাগ টিম চ্যাম্পিয়নশিপ জয় লাভ করেন।
রোটুন্ডা অকল্যান্ড রাইডার্স এর ভক্ত
 * প্রবেশ সঙ্গীত
আরমান কোহলি

আরমান কোহলী (জন্ম: ২৩ মার্চ ১৯৬৬) হলেন একজন ইন্ডিয়ান অভিনেতা। তিনি ছবি পরিচালক "রাজকুমার কোহলী" এবং নায়িকা নিশির ছেলে। তার বাবার পরিচালিত "বদলে কি আগ" (১৯৮২) ও "রাজ তিলক" (১৯৮৪) নামক দুটি ছবিতে শিশু শিল্পী হিসেবে প্রথম আত্মপ্রকাশ করেছিলেন। তবে তিনি ১৯৯২ সালে তার পিতা কর্তৃক পরিচালিত "বিরোধী" ছবিতে প্রথমবারের মত নায়ক হিসেবে পদার্পণ করেন।
আরমান প্রয়াত দিব্যা ভারতীর বিপরীতে দিওয়ানা ছবির জন্য মনোনীত হন, কিন্তু ছবিটির প্রথম শুটিং সমাপ্তির পরই তিনি ছবিটি ছেড়ে দেন এবং পরে শাহরুখ খান তার পরিবর্তন হিসেবে অভিনয় করেন, এবং ছবিটি সেসময় আরমানের জন্য কাকতালীয়ভাবে ব্লকবাস্টার হিট হিসেবে পরিগণিত হয়েছিল।
তিনি আরো অন্যান্য ছবিতে ১৯৯০ এর দশকে "দুশমন জামানা" (১৯৯২), "অওলাদ কে দুশমন" (১৯৯৩) এবং "কেহের" (১৯৯৭)। পাঁচ বছর পর তিনি তারকাবহুল ছবি দিয়ে আবার ফিরে আসেন। ২০০২ সালে তার গাড়ি এক পথচারীকে আঘাত করার ঘটনায় তিনি আলোচনায় চলে আসেন। ২০০৩ সালে ছবিতে তার শেষ উপস্থিতি লক্ষ করা যায়।
২০১৩ সালের সেপ্টেম্বর মাসে তিনি বিগ বস ৭ নামক একটি আপাতবাস্তব টেলিভিশন অনুষ্ঠানে প্রতিযোগী হিসেবে অংশগ্রহণ করেন। আপাতবাস্তব টেলিভিশন অনুষ্ঠান চলাকালীন ১৬ই ডিসেম্বর ২০১৩, সহ-প্রতিযোগী সোফিয়া হায়াত-এর বিরুদ্ধে শারীরিক নির্যাতনের অভিযোগ আনলে তাঁকে গ্রেপ্তার করা হয়। তবে পরের দিনই তাঁকে জামিনে ছেড়ে দেয়া হয়। তাঁকে ২২শে ডিসেম্বর থেকে শো’টিতে অবাঞ্ছিত রাখা হয়।
১২ বছর পর রাজশ্রী প্রোডাকশনস্‌ সালমান খান প্রেম রতন ধন পায়ো চলচ্চিত্রের মাধ্যমে বলিউডে ফিরে আসেন, ছবিটি মুক্তি পায় ১২ নভেম্বর ২০১৫।
স্টার টিভি (তুরস্ক)

স্টার টিভি হল একটি তুর্কি দেশব্যাপী সম্প্রচারিত টেলিভিশন চ্যানেল। ২০১১ সাল থেকে চ্যানেলটি দোঘুশ মিডিয়া গ্রুপের সত্ত্বাধিকারী ফেরিত শেহেঙ্কের মালিকানাধীন রয়েছে।
চেম উযান ও আহমেত ওযাল কর্তৃক ১৯৮৯ সালে ম্যাজিক বক্স নামে প্রতিষ্ঠিত স্টার টিভি তুরস্কের প্রথম বেসরকারি তিভি চ্যানেল। ১৯৯০-এর মে মাস থেকে চ্যানেলটি সম্প্রচার কার্যক্রম শুরু করে। ১৯৯০-এর শুরুর দিকে অল্প কিছু সময় জুড়ে একে স্টার ম্যাগিক বক্স নামে ডাকা হতো কারণ সেই সময়ে স্টার ১ নামটির সত্ত্ব অন্য আরেকটি মিডিয়া কর্পোরেশনের মালিকান্যায় ছিল। এর প্রথম লোগো ছিল পেছনে তারার ছায়া সমেত একটি নীল "এস" (s) অক্ষর এবংএবং ২০০০ সাল থেকে তা লাল রং-এ পরিবর্তিত হয়।
স্টার টিভি বিশ্বের বহু খ্যাতনামা ড্রামা সিরিয়াল প্রথমবারের মত তুরস্কে সম্প্রচার করেছে। এগুলোর মধ্যে অন্যতম হল "The A-Team", "Magnum, P.I." "Simon & Simon", "MacGyver", "Days of Our Lives", "M*A*S*H", "Lassie", "Murphy Brown", "Perfect Strangers", "Dragnet", "Charles in Charge", "The Jeffersons", "Twin Peaks", "Married… with Children", "The Bold and the Beautiful", "General Hospital", "All My Children", "Santa Barbara", "Another World", "Dallas", "21 Jump Street", "Miami Vice", "The Equalizer", "", "Wiseguy", "Leave It to Beaver", "Hunter", "Who's the Boss?", "Gimme a Break!", "Murder, She Wrote", "", "Time Trax", "Out of This World" এবং "Airwolf"।
১৯৯৯ সালে চ্যানেলটি তুরস্কে প্রথম ডিজিটাল সম্প্রচার শুরু করে।
২০০৪ সালের ফেব্রুয়ারিতে, স্টার টিভিকে টার্কিশ সেভিংস অ্যান্ড ডিপোজিট ইনস্যুরেন্স ফান্ড (TMSF) কর্তৃক তাদের সদ্য দখলে নেয়া ইমার ব্যাংক ও আদাব্যাংকের কোষাগারের দায়ভুক্ত ঋণ উসুল করতে তাদের নিয়ন্ত্রণাধীন অন্যান্য মিডিয়া প্রতিষ্ঠানসহ (সাতটি রেডিও স্টেশন, একটি পত্রিকা ও আরেকটি টিভি স্টেশন) সাময়িকভাবে নিষিদ্ধ ঘোষণা করা হয়। TMSF স্টারকে নিলামে তোলে, এবং দোগান মিডিয়া গ্রুপের অঙ্গ প্রতিষ্ঠান ইসিল টেলিভিশন ব্রডকাস্টিং কর্প. একে ৩০৬.৫ মিলিয়ন ডলারে কিনে নেয়, যা ছিল ২০০৫-র সেপ্টেম্বরের ডাকা নিলামে সর্বোচ্চ দাম।
২০১১ সালের ১৭ই অক্টোবর দোগান হোল্ডিং স্টার টিভিকে ডোগুশ মিডিয়া গ্রুপের কাছে ৩২৭ মিলিয়ন ডলারে বিক্রি করে দেয়।
১৯৯২ থেকে ৯৯ পর্যন্ত পার্লামেন্ট নামক সিগারেটের সৌজন্যে পার্লামেন্ট পাজার গেচেসি সিনেমাসি (Parliament Sunday Movie Night) নামে একটি সেগমেন্ট সম্প্রচারিত হট, যাতে ৈ চিগারেত কোম্পানির স্পন্সরশিপ থাকা সত্ত্বেও কোন বিজ্ঞাপন বিরতি ছাড়াই মানসম্পন্ন চলচ্চিত্র প্রদর্শিত হতো।
তুর্কি সরকার সিগারেটের বিজ্ঞাপন সম্প্রচার নিষিদ্ধের পড় থেকে এটির সম্প্রচার জোরপূর্বক স্থগিত করা হয়।
১৯৯২ এর ২১শে মে থেকে চ্যানেলটি এইচডি সম্প্রচার শুরু করে।
চ্যানেলটি ইউরো স্টার নামে ইউরোপে প্রদর্শিত হয়, যাতে শুধুমাত্র চ্যাম্পিয়নস লীগের সরাসরি সম্প্রচারটি প্রদর্শিত হয় না।
১১তম জাতীয় চলচ্চিত্র পুরস্কার (বাংলাদেশ)

১১তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১১তম আয়োজন; যা ১৯৮৬ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৮৮ সালের ২৫ জুন সোনারগাঁও হোটেলে আয়োজিত এক অনুষ্ঠানের পুরস্কার প্রদান করা।
এই বছর ১৯টি শাখার মধ্যে ৩টি যৌথ পুরস্কারসহ ১৫টি শাখায় পুরস্কার প্রদান করা হয়।
মেহের আফরোজ শাওন

মেহের আফরোজ শাওন (জন্ম: ১২ অক্টোবর ১৯৮১) একজন বাংলাদেশি অভিনেত্রী, নৃত্যশিল্পী, সঙ্গীতশিল্পী, পরিচালক ও স্থপতি। তিনি বাংলাদেশী কথাসাহিত্যিক হুমায়ূন আহমেদের দ্বিতীয় স্ত্রী ছিলেন।
শাওনের জন্ম ১২ অক্টোবর ১৯৮১ সালে। তার বাবা মোহাম্মাদ আলী ও মাতা তহুরা আলী। তহুরা আলী জাতীয় সংসদের সংরক্ষিত মহিলা আসনের সদস্য ছিলেন। শাওনের গ্রামের বাড়ি জামালপুর জেলার নরুন্দিতে।
নৃত্যশিল্পী হিসেবে শাওন বাংলাদেশী শিশু শিল্পীদের জন্য রিয়েলিটি টেলিভিশন প্রতিযোগিতা নতুন কুঁড়িতে বিজয়ী হন। ১৯৯৬ সালে হুমায়ূন আহমেদের "নক্ষত্রের রাত" ধারাবাহিক নাটকে অভিনয়ের মাধ্যমে তিনি অভিনয় জীবন শুরু করেন। অভিনয় জীবনে তিনি অনেক জনপ্রিয় নাটক ও চলচ্চিত্রে অভিনয় করেন। তার অভিনীত নাটক দর্শক মহলেও ব্যাপক জনপ্রিয়তা লাভ করে।
শাওন বাংলাদেশের প্রখ্যাত লেখক ও চলচ্চিত্র পরিচালক হুমায়ুন আহমেদকে বিয়ে করে হুমায়ূনের পাঠক ভক্তদের দ্বারা সমালোচিত হন। তারা হুমায়ূন আহমেদের প্রথম বিবাহ বিচ্ছেদের জন্য শাওনকে দোষারোপ করে থাকেন। তাদের দাবি, শাওনের প্ররোচনায় হুমায়ূন আহমেদ তার স্ত্রী গুলতেকিনকে ডিভোর্স দিয়ে মেয়ের বয়েসি এবং তার নিজের মেয়ের বান্ধবীকে বিয়ে করেন। অন্য একপক্ষ এ ব্যাপারটাকে অস্বীকার করেন। তাদের দাবি, প্রত্যেকের একটা নিজস্ব ব্যক্তিজীবন আছে এবং প্রত্যেককে সেই ব্যক্তিস্বাধীনতা দেওয়া উচিত।
২০২৫ সালের ১৫ জানুয়ারি কলকাতার হোটেল পার্কে সভায় সরাসরি ও ভার্চুয়ালভালে যুক্ত থাকার কারণে তিনি গোয়েন্দা সংস্থার নজরদারিতে ছিলেন। পরে বৃহস্পতিবার সন্ধ্যা ৭ টার দিক রাষ্ট্রবিরোধী ষড়যন্ত্রের অভিযোগে ডিবি পুলিশ তাকে গ্রেপ্তার করে নিজেদের হেপাজতে নেয়। 
এই দিন সন্ধায় তার বাড়িতে অগ্নিসংযোগ করে ছাত্র জনতা। 
৭ ফেব্রুয়ারী শুক্রবার তাকে ব্যাপক জিজ্ঞাসাবাদ করে পরিবারের জিম্মায় ছেড়ে দেওয়া হয়।
নক্ষত্রের রাত
সিরাজগঞ্জ সরকারি পলিটেকনিক ইনস্টিটিউট

ফকিরতলা, কাজিপুর রোড। সিরাজগঞ্জ
এটি শিক্ষা কার্যক্রম শুরু করে ২০০৪ সালে মাত্র ৪০ জন ছাত্রছাত্রী এবং ১ টি মাত্র কম্পিউটার টেকনোলজি নিয়ে। বর্তমানে এই প্রতিষ্ঠানে ৫ টি টেকনোলজি চালু আছে।
একাডেমিক টেকনোলজিসমূহের মধ্যে রয়েছে:
বাংলাদেশ সার্ভে ইনস্টিটিউট

বাংলাদেশ সার্ভে ইনস্টিটিউট শিক্ষা মন্ত্রণালয়ের অধীন কারিগরি শিক্ষা অধিদপ্তরের একটি শিক্ষা প্রতিষ্ঠান। বাংলাদেশ সার্ভে ইনস্টিটিউট ১৯১৪ সালে প্রতিঠিত হয়। এই প্রতিষ্ঠানে ডিপ্লোমা ইন ইঞ্জিনিয়ারিং (সার্ভে) চার বছর মেয়াদী একটি কোর্স চালু আছে। বাংলাদেশ সার্ভে ইনস্টিটিউটে দুই শিফটে ছাত্র-ছাত্রীদের শিক্ষাকার্যক্রম পরিচালিত হচ্ছে। এই সার্ভে কোর্সের মাধ্যমে শিক্ষার্থীদের মানোন্নয়ন ও দক্ষ মানবসম্পদ সৃষ্টি করা হচ্ছে। ছাত্র-ছাত্রীরা এই শিক্ষা গ্রহণ করে দেশের অভ্যন্তরে এই শিক্ষা সংশিষ্ট বিভিন্ন সংস্থায় ও আন্তর্জাতিক বিভিন্ন সংস্থায় দক্ষতার সহিত নিয়োজিত আছে। সার্ভে ডিপ্লোমাধারীরা ২য় শ্রেনী পদের কর্মকর্তায় নিয়োজিত থাকেন।
বাংলাদেশ সার্ভে ইন্সটিটিউটে বর্তমানে ২ টি টেকনোলজি রয়েছে। সার্ভেয়িং এবং ল্যান্ড রিসোর্স সার্ভে এন্ড এনভায়রনমেন্ট টেকনোলজি রয়েছে। প্রতি টেকনোলজিতে ২ শিফিটে মোট ৩০০ জন শিক্ষার্থী ভর্তি হচ্ছে। আরো প্রস্তাবিত রয়েছে ৩ টি টেকনোলজি যথাঃ জিওইনফরমেটিক্স, ফটোগ্রামেট্রি এন্ড রিমোট সেন্সিং এবং ক্যাডাস্ট্রাল, টপোগ্রাফিক সার্ভেয়িং এন্ড ল্যান্ড ইনফমেনশন টেকনোলজি।
প্রতিষ্ঠানটির শিক্ষাঙ্গনের আয়তন ১৪.১৭ একর। এতে একটি একাডেমিক কাম প্রশাসনিক ভবন, ছাত্রাবাস, হাসপাতাল ভবন, গ্রন্থাগার ও একটি পুকুর রয়েছে।
বাবুই বাটান

বাবুই বাটান, ছোট বাবুই বাটান বা পুটুলে চ্যাগা ("Glareola lactea") হলো প্রাটিনকোল পরিবারের ছোট একটি পাখি।
ছোট বাবুই বাটান ভারত, পশ্চিম পাকিস্তান, বাংলাদেশ, বার্মা, লাওস, কম্বোডিয়া, শ্রীলঙ্কা এবং থাইল্যান্ডের স্থানীয় প্রজননকারী পাখি। এটি ডিসেম্বর থেকে মার্চ মাসে নদী ও হ্রদের কাছে বালু বা বালির স্তরে প্রজনন করে। এরা মাটিতে গর্ত করে ২-৪টি ডিম পাড়ে। প্রজনন এলাকার মধ্যে উত্তর কর্ণাটকের মানভি জেলা রায়চুর এবং হেমাবতী নদীর তীর এবং কান্নুরের কাছে উত্তর কেরলের ছোট ছোট এলাকা অন্তর্ভুক্ত।
এই প্রজাতিটি মাত্র ১৬.৫-১৮.৫ সেমি দীর্ঘ এবং ডানার বিস্তার ৪২-৪৮ সেমি। এর ছোট আকারের কারণে, উড়ন্ত অবস্থায় ছোট বাবুই বাটানকে বাতাসি পাখি বা আবাবিল পাখির মতো মনে হতে পারে।
এই পাখির পা ছোট, ডানা লম্বা এবং লেজ ছোট। আকাশে খাবার খাওয়ার অভিযোজন প্রক্রিয়ার জন্য এই পাখির ছোট ঠোঁট। মাটিতে এটি মূলত ফ্যাকা ধূসর দেখায় (কখনো দুধের মতো, দুধী)। এই পাখির মাথার খুলিটি বাদামী।
ডানাগুলো উপরের দিকে ধূসর এবং এর ভিতরের উড়ন্ত পালকের পিছনের প্রান্তে কালো ও সাদা দাগ রয়েছে। নিচের দিকের ডানাগুলো মূলত কালো। লেজটি সাদা, শেষ প্রান্তে কালো ত্রিভুজ রয়েছে। এই পাখির পেট সাদা।
বাবুই বাটানের সবচেয়ে অস্বাভাবিক বৈশিষ্ট্য হলো এদেরকে পানিকাটা পাখি হিসাবে শ্রেণীবদ্ধ করা হলেও এরা সাধারণত আবাবিলের মতো ডানার সাহায্যে পোকামাকড় শিকার করে।এর পাশাপাশি, এরা ভূমিতেও এদের খাবার শিকার করতে পারে।
বাইনারি লার্জ অবজেক্ট

বাইনারি লার্জ অবজেক্ট () বা ব্লব হল এক ধরনের তথ্য সংরক্ষণের পদ্ধতি যার মাধ্যমে অনেক বড় আকারের বাইনারি ডাটা জমা করে রাখা যায় । সাধারণত এর মাধ্যমে ডাটা ভাণ্ডারে ছবি , শব্দ , স্ট্রিমিং ডাটা অবজেক্ট জমা করে রাখা হয় । এটি বিশেষ কয়েকটি ডাটাবেসে সমর্থন করে ।
ব্লবস হল বিরাট বাইনারি ডাটা সংরক্ষণের পদ্ধতি যা জিম স্টারকি ১৯৫৮ সালে উদ্ভাবন করেন । পরে বিশাল বাইনারি তথ্য জমা করে রাখার জন্য ইনফোমিক্স বিকল্প হিসাবে বাক্রনাইম বাইনারি লার্জ অবজেক্ট আবিষ্কার করে ।
এই ডাটা সিস্টেমের মাধ্যমে এক তথ্য ভাণ্ডার হতে অন্য তথ্য ভাণ্ডারে কোন রকম ত্রুটি ছাড়াই ডাটা স্থানান্তর সম্ভব হয় । করন এটি এমন কারিগরি ভাবে সাজানো হয়েছে যে কোন প্রকার পরীক্ষার প্রয়োজন নেই । 
যেহেতু এটি অনেক ডাটা সংরক্ষণে ব্যবহার করা হয় তাই সাধারণ কম্পিউটারে এটি কম ব্যবহার করা হয় । ১৯৭০ - ১৯৮০ তে এই ডাটা সংরক্ষণ ব্যবস্থা পরিচিতি লাভ করে এবং এর পেছনে আইবিএম ও ডিবি২ বিশেষ ভূমিকা পালন করে । 
সাধারণ ডাটাবেসে এটি ব্লব নামে বেশি পরিচিত তবে একে "বেসিক লার্জ অবজেক্ট" অথবা "বাইনারি ডাটা টাইপ" নামে ডাকা হয় । তবে এটির এক্রনাইম ব্লব নাম ব্যবহার করা উচিত । Also might be referred to as the acronym "BLOB".
সিডনি থান্ডার

দি সিডনি থান্ডার হচ্ছে একটি অস্ট্রেলিয়ার পেশাদার ক্রিকেট দল, যেটি অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা হিসেবে বিগ ব্যাশ লীগ নামে প্রতিদ্বন্দ্বীতা করে থাকে। দলটির ঘরের মাঠ হল সিডনি অলিম্পিক পার্কের সিডনি শোগ্রাউন্ড স্টেডিয়াম। দলটির পোশাকের রং তৈরী করা হয়েছে বৈদ্যুতিক সবুজের সংমিশ্রণে।
"'গাঢ়" লেখা দ্বারা আন্তর্জাতিক ক্রিকেটার চিহ্নিত করা হয়েছে। 
+= একটা খেলাতে অংশগ্রহণ করেননি
১২তম জাতীয় চলচ্চিত্র পুরস্কার (বাংলাদেশ)

১২তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১২তম আয়োজন; যা ১৯৮৭ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ১৯৮৯ সালের ২৪ ফেব্রুয়ারি ওসমানী মিলনায়তনে বেগম রওশন এরশাদ পুরস্কার বিতরণ করেন। এই বছর ১৯টি শাখার মধ্যে ১৬টি শাখায় পুরস্কার প্রদান করা হয়। শ্রেষ্ঠ চলচ্চিত্রসহ অপর ২টি শাখায় কোন পুরস্কার দেয়া হয়নি। ২টি শাখায় যৌথভাবে পুরস্কার দেয়া হয়।
শাবানার এটি পঞ্চমবারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার বিজয়। আলমগীর এই বছর দ্বিতীয়বারের মত শ্রেষ্ঠ অভিনেতা হিসেবে এবং আনোয়ার হোসেন ও আবুল খায়েরও দ্বিতীয়বারের মত শ্রেষ্ঠ পার্শ্বচরিত্রে অভিনেতা হিসেবে এই পুরস্কার লাভ করেন। এ. জে. মিন্টু ও দিতি প্রথমবারের মত যথাক্রমে শ্রেষ্ঠ পরিচালক ও শ্রেষ্ঠ পার্শ্বচরিত্রে অভিনেত্রী হিসেবে এই পুরস্কার লাভ করেন।
আবদুল হাফিজ কারদার

আবদুল হাফিজ কারদার (; ; জন্ম: ১৭ জানুয়ারি, ১৯২৫ - মৃত্যু: ২১ এপ্রিল, ১৯৯৬) তৎকালীন ব্রিটিশ ভারতের লাহোরে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি ব্যাটসম্যান ও স্লো লেফট আর্ম অর্থোডক্স স্পিনারের দায়িত্ব পালন করতেন আবদুল কারদার।
তিনি তার সময়কালের খুব স্বল্পসংখ্যক ক্রিকেটারদের একজন হিসেবে ইংল্যান্ডের বিপক্ষে ভারত দলের পক্ষে খেলেন। স্বাধীনতার পর পাকিস্তানের প্রতিনিধিত্ব করেন তিনি। তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু‘জন হচ্ছেন আমির ইলাহি ও গুল মোহাম্মদ। পাকিস্তান ক্রিকেট দলের পক্ষে প্রথম অধিনায়কের দায়িত্ব পালন করেন তিনি। বৈশ্বিক পর্যায়ে তাকে ‘পাকিস্তান ক্রিকেটের জনক’রূপে আখ্যায়িত করা হয়ে থাকে।
১৯২৫ সালে পাঞ্জাবের লাহোরে বিখ্যাত কারদার আরাইন পরিবারে জন্মগ্রহণ করেন। লাহোরের ইসলামিয়া কলেজে পড়াশোনা করেন। ঘরোয়া ক্রিকেটে অক্সফোর্ড বিশ্ববিদ্যালয়, উত্তর ভারত ও মুসলিমের পক্ষে খেলেছিলেন।
প্রথম-শ্রেণীর ক্রিকেটে ২৯.৮৩ গড়ে ৬,৮৩২ রানসহ ২৪.৫৫ গড়ে ৩৪৪ উইকেট পেয়েছেন তিনি।
ভারত বিভাজনের পর পাকিস্তান টেস্ট মর্যাদা পায় ও ১৯৪৮ থেকে ১৯৫২ মেয়াদে পাকিস্তানের পক্ষে খেলেন। এছাড়াও ওয়ারউইকশায়ার ও পাকিস্তান সার্ভিসেস দলের প্রতিনিধিত্ব করেন। ১৯৫২-৫৩ মৌসুমে স্বাগতিক ভারতের বিপক্ষে খেলার জন্য তাকে অধিনায়কের দায়িত্ব দেয়া হয়। কারদার তার দলীয় সঙ্গীদেরকে লালা অমরনাথের ভারতের বিপক্ষে ফিল্ডিংয়ে পাঠান। দিল্লি ও বোম্বেতে পরাজিত হয়ে সিরিজ খোয়ায়। কিন্তু, লখনউয়ে অনুষ্ঠিত দ্বিতীয় টেস্টে তার দল প্রথমবারের মতো জয়ী পায়।
কারদার ঐ সময়কার সকল টেস্টভূক্ত দলের বিপক্ষে নেতৃত্ব দেন ও প্রত্যেক দলের বিপক্ষে জয়লাভ করে তার দল। তন্মধ্যে ১৯৫৪ সালে ওভালে স্বাগতিক ইংল্যান্ডের বিপক্ষে জয় পেয়ে সিরিজে সমতা আনে তার দল। এছাড়াও ১৯৫৭ সালে করাচিতে সফরকারী অস্ট্রেলিয়ার বিপক্ষ একমাত্র টেস্টে প্রথম জয়ের ইতিহাস গড়ে তার দল। তার অধিনায়কত্বে পাকিস্তান ২৩ টেস্টের ৬টিতে জয় ও ৬টিতে পরাজিত হয়। বাদ-বাকী খেলাগুলোয় ড্র করে।
১৯৫৮ সালে ক্রিকেট থেকে অবসর নেন ও রাজনীতিতে যোগ দেন। ১৯৭০-এর দশকে পাকিস্তান ক্রিকেট বোর্ডের সভাপতির দায়িত্ব পালন করেন তিনি। কিন্তু, খেলোয়াড়দের সাথে আর্থিক বিরোধের প্রেক্ষিতে তাকে বরখাস্ত করা হয়।
১৯৯৬ সালে নিজ শহর লাহোরে দেহাবসানের পূর্বে সুইজারল্যান্ডে পাকিস্তানের রাষ্ট্রদূত হিসেবে দায়িত্ব পালন করেন। এছাড়াও ১৯৭০ সালে পাকিস্তান পিপলস পার্টির পক্ষে পাঞ্জাবের প্রাদেশিক আইনসভায় সদস্য নির্বাচিত হন ও প্রাদেশিক মন্ত্রী হিসেবে অন্তর্ভুক্ত হন।
১৯৫৮ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রিকেট এ উলেখ্যযোগ্য অবদান এর জন্য।
সোহেল তাজ

সোহেল তাজ (জন্ম ৫ জানুয়ারি, ১৯৭০) একজন বাংলাদেশী ব্যবসায়ী এবং রাজনীতিবিদ, বাংলাদেশ স্বরাষ্ট্র মন্ত্রণালয়ের প্রাক্তন প্রতিমন্ত্রী। স্বাধীন বাংলাদেশের প্রথম প্রধানমন্ত্রী তাজউদ্দীন আহমদ এবং সৈয়দা জোহরা তাজউদ্দীনের সর্বকনিষ্ঠ সন্তান তিনি।
তিনি গাজীপুর জেলার অন্তর্গত কাপাসিয়ার দরদরিয়া গ্রামে ১৯৭০ সালের ৫ জানুয়ারি জন্মগ্রহণ করেন। তার বাবা তাজউদ্দীন আহমদ ছিলেন বাংলাদেশের প্রথম প্রধানমন্ত্রী ও স্বাধীনতা সংগ্রামের অন্যতম নেতা। মা সৈয়দা জোহরা তাজউদ্দীন ছিলেন বাংলাদেশ আওয়ামী লীগের সভাপতিমণ্ডলীর সদস্য। ৪ ভাই বোনের মধ্যে তানজিম সবার ছোট। বড় বোন শারমিন আহমদ রিতি, মেজো বোন বিশিষ্ট লেখিকা ও কলামিস্ট এবং গাজীপুর-৪ আসনের সাবেক সংসদ সদস্য সিমিন হোসেন রিমি এবং ছোট বোন মাহজাবিন আহমদ মিমি। ২৯ ডিসেম্বর, ২০২৪ ফিটনেস ট্রেইনার শাহনাজ পারভীন শিমুর সঙ্গে বাগদান সম্পন্ন করেন সোহেল তাজ।
তিনি সেন্ট ফ্রান্সিস জেভিয়ার্স গ্রীন হেরাল্ড ইন্টারন্যাশনাল স্কুলে পড়াশুনা করেন এবং পরে ব্রিটিশ কাউন্সিল থেকে "ও" লেভেল সম্পন্ন করেন। এছাড়াও তিনি বুলগেরিয়ার আমেরিকান বিশ্ববিদ্যালয়ে ব্যবসায় প্রশাসনে স্নাতক ও ২০০৮ সালে তিনি যুক্তরাষ্ট্রের গর্ডন বিশ্ববিদ্যালয়ে স্নাতকোত্তর সম্পন্ন করেন।
তিনি ২০০১ সালের নির্বাচনে গাজীপুর-৪ (কাপাসিয়া) থেকে জাতীয় সংসদ সদস্য নির্বাচিত হন। তখন তিনি যুব ও ক্রীড়া মন্ত্রণালয়ের দায়িত্বে ছিলেন। ২০০৮ সালে একই আসন থেকে সাংসদ হিসাবে নির্বাচিত হন। ২০০৯ সালের ৬ জানুয়ারি আওয়ামী লীগ নেতৃত্বাধীন মন্ত্রিসভায় স্বরাষ্ট্র প্রতিমন্ত্রীর দায়িত্ব পান সোহেল তাজ। একই বছরের ৩১ মে মন্ত্রিসভা থেকে ব্যক্তিগত কারণে তিনি পদত্যাগ করেন। ২০১২ সালের ২৩ এপ্রিল সংসদ সদস্য পদ থেকেও পদত্যাগ করেন সোহেল তাজ। তবে প্রক্রিয়াগত ভিত্তিতে এটি তখন গ্রহণ না করা হলে, ৭ জুলাই ২০১২ তারিখে তিনি আবার পদত্যাগপত্র পেশ করেন; তখন তার পদত্যাগপত্র গ্রহণ করা হয়।
তিনি অভিযোগ করেন, তার পথে নানা রকম বাধা সৃষ্টি করা হচ্ছে এবং তার নির্দেশনা অমান্য করা হচ্ছে। তার অধীনস্থ কর্মকর্তাদের স্পষ্টভাবে বলা হয়েছিল যে, স্বরাষ্ট্র প্রতিমন্ত্রীর কোনো নির্দেশনা মানা যাবে না।
সোহেল তাজ ১৮ জুলাই ২০১৯ তারিখে বাংলাদেশের সামাজিক সমস্যা নিয়ে টেলিভিশন অনুষ্ঠান ‘হটলাইন কমান্ডো’ করার চুক্তিবদ্ধ হন। এ অনুষ্ঠানটি ১২ পর্বে বেসরকারি স্যাটেলাইট চ্যানেল আরটিভিতে সম্প্রচার হচ্ছে।
ভারতীয় বিজ্ঞান শিক্ষা ও গবেষণা সংস্থান (পুণে)

ভারতীয় বিজ্ঞান শিক্ষা ও গবেষণা সংস্থান, পুণে (; IISER-P) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৬ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি ভারতীয় অধিরাজ্যের রাজ্য মহারাষ্ট্রের পুণেতে অবস্থিত। এটি একটি স্বশাসিত সংস্থান যা ছাত্রদের পুরস্কার হিসেবে স্বপ্রদত্ত ডিগ্রি প্রদান করে।
প্রকৃতি বনাম প্রতিপালন

প্রকৃতি বনাম প্রতিপালন নামক বিতর্কটি মূলত ব্যক্তিভেদে বৈশিষ্ট্যের পার্থক্যের পেছনে কোন ব্যক্তির "জন্মগত বৈশিষ্ট্য (প্রকৃতি) বনাম ব্যক্তিগত অভিজ্ঞতা (প্রতিপালন)" সম্পর্কিত কার্যকারিতা নিয়ে আলোচনা করে। জনসংখ্যা বংশগতিবিদ্যায়, পূর্বপুরুষ হতে কোন বৈশিষ্ট্যের পরবর্তী প্রজন্মে প্রবাহিত হওয়ার ক্ষমতা সেসকল বৈশিষ্ট্যে মাঝে সীমাবদ্ধ যেগুলো জিনগতভাবে উত্তরাধিকারসূত্রে পাওয়া যায়। এ সকল বৈশিষ্ট্যের মধ্যে আচরণিক ও চরিত্রগত বৈশিষ্ট্যও অন্তর্গত। যদিও এই বিতর্কটি মানব প্রজাতিকে কেন্দ্র করে সাধারণত ঘটে থাকে, তবুও প্রাণী ও উদ্ভিদসহ অন্য যে কোন জীবের ক্ষেত্রে এই অনুসন্ধান-নীতি প্রয়োগ করা যায়।
যমজ সন্তানগণ জিনগতভাবে একই বৈশিষ্ট্যের অধিকারী বলে তারা প্রকৃতিগতভাবে অভিন্ন, তাই প্রতিপালনের অভিন্নতা ও বিভিন্নতার মাধ্যমে তাদের উপরই এই বিতর্কের গবেষণাটি বেশিরভাগ করা হয়েছে। এরকম কিছু গবেষণায় দেখা গেছে, যমজ শিশুদের রক্তের গ্রুপ চোখের মণির রং জিনগত; উচ্চতা ও ওজন আংশিক জিনগত ও আংশিক পরিবেশগত; মেধাবিকাশ অনেকটাই জিনগত এবং ভাষাজ্ঞান পুঁতাই পরিবেশগত। ফ্রান্সিস গ্যাল্টন প্রথম এই গবেষণাটি করেন, যিনি সম্পর্কে ডারউইনের একজন আত্মীয় ছিলেন। গ্যাল্টন প্রকৃতি ও প্রতিপালনকে পরস্পরের বিকল্প নামক তত্ত্বের কোন বিরোধিতা করেন নি। তবে উক্ত পরিভাষাটি অতিরিক্ত-সরলীকরণের অভিযোগে সমালোচিত হয়েছে। তবে সকল লেখকই স্বীকার করেন যে আমাদের পরিবর্ধনে দুটি উপাদানেরই ভূমিকা রয়েছে। দার্শনিক জন লেক মনে করতেন যে মানুষ তার মানসিক বৈশিষ্ট্যগুলো প্রতিপালন থেকে পায়। তিনি এক্ষেত্রে শুধু আমাদের চেতনাগত জ্ঞান অর্জনের প্রক্রিয়া নিয়েই গবেষণা করেছিলেন।
প্রকৃতি এবং প্রতিপালন উভয়েই আমাদের বৃদ্ধিতে আন্তঃপ্রতিক্রিয়াশীলভাবে অবদান রাখে, এবং বহু মনস্তত্ত্ববিদ ও নৃতত্ত্ববিদ এদের মধ্যে তুলনা করাকে অযৌক্তিক বলে মনে করেন। তারা একে আধুনিক বিজ্ঞানের দৃষ্টিতে মেয়াদ-উত্তীর্ণ ও সেকেলে মতবাদ বলে মনে করেন।
ফিলিপাইনে ইসলাম

ফিলিপাইনে ইসলামের ইতিহাস অনেক প্রাচীন এবং ইসলাম হলো ফিলিপাইনের সবচেয়ে প্রাচীন নথিভুক্ত একেশ্বরবাদী ধর্ম। পারস্য উপসাগর, দক্ষিণ ভারত ও অন্যান্য মুসলিম সালতানাত থেকে আগত মুসলমান বণিকদের মাধ্যমে ১৪ শতকে ফিলিপাইনে ইসলামের আগমন ঘটে। প্রথম মালয় দ্বীপপুঞ্জে তাদের আগমন ঘটে। ফিলিপাইনের আদমশুমারি অনুসারে, বর্তমানে মুসলমান দেশটির মোট জনসংখ্যার ৬%। কিন্তু ফিলিপাইনের দি ন্যাশনাল মুসলিম অব কমিশনের হিসাব অনুসারে, বর্তমানে মুসলমান মোট জনসংখ্যার ১১%। সেখানে খ্রিষ্টানরা সংখ্যাগুরু ও কিছু বৌদ্ধ এবং সর্বপ্রাণবাদে বিশ্বাসী সম্প্রদায় বিদ্যমান। ধারণা করা হয় যে, খ্রিস্টান মিশনারি আগমনের পূর্বে সেখানে ইসলাম ও বৌদ্ধধর্ম সংখ্যাগরিষ্ঠ ছিল।
১৩৮০ সালে করিম উল 'মখদুম নামক আরব বণিক সর্বপ্রথম ফিলিপাইনের সুলু এবং জুলু দ্বীপপুঞ্জে আগমন করেন এবং সেখানে বাণিজ্যের সাথে সাথে সমস্ত দ্বীপে ইসলামকে ছড়িয়ে দেওয়ার মাধ্যমে ফিলিপাইনে প্রথম ইসলাম প্রতিষ্ঠিত হয়। ১৩৯০ সালে মিনাঙ্গ্কাবাউ রাজবংশের প্রিন্স রাজা ব্যাগুইনদা এবং তার অনুসারীরা ইসলাম গ্রহণ করেন এবং দ্বীপপুজ্ঞে ইসলাম প্রচার শুরু করেন। "শেখ করিম আল-মাখদুম" মসজিদটি ফিলিপাইনের প্রথম মসজিদ যা মিন্দানাওয়ের সিমুনুল প্রদেশে ১৪'শ শতকে প্রতিষ্টিত হয়। পরবর্তীতে মালেশিয়া এবং ইন্দোনেশিয়ায় ভ্রমণকারী আরব ধর্মপ্রচারকদের মাধ্যমে ফিলিপাইনে ইসলাম আরও শক্তিশালী হয়। আর তখনকার ফিলিপাইনের রাজ্য গুলো দাতু, রাজা এবং সুলতানদের দ্বারা শাসিত হত। চীন, ভারত এবং পারস্য থেকে আগত মুসলিম মিশনারিদের দ্বারাও এখানে ইসলাম প্রচারিত হয়। তৎকালীন ফিলিপাইনে অন্তর্ভুক্ত মুসলিম প্রদেশ সমূহ : মাগুইন্দানাও সালতানাত, সুলু সালতানাত, লানাও সালতানাত এবং দক্ষিণ ফিলিপাইনের অন্যান্য অংশ।
১৫৬৫ সালে মিগুয়েল লোপেজ ডি লেগাসপির নেতৃত্বে একটি দ্রুতগামী স্পেনিশ নৌবহর ফিলিপাইনে আসে। স্থানীয় নথি অনুযায়ী তারা ভ্রমণ করার উদ্দেশ্যে এই দ্বীপপুঞ্জে এসেছিল। তারা ম্যানিলা, ব্রুনাই সালতানাত এবং একটি সামন্ত রাষ্ট্র ভ্রমণ করার পর ১৫৭০ মুসলিম রাজা, রাজা সুলাইমান তৃতীয়ের সাথে সাক্ষাৎ করে।